[{"text_idx": "#000000", "text": "Mul on kaks last. Minu esimene laps su\u0308ndis 10 aastat tagasi su\u0308gavalt enneaegsena. Ma tahtsin olla nii tugev ja positiivne oma lapse jaoks, aga tegelikult tegi kogu see lugu mind nii katki. Lo\u0303puks tundsin end ta\u0308iesti ebao\u0303nnestununa, sest ma ei suutnud oma last kanda, teda su\u0308nnitada ega teda rinnaga toita. Ta oli va\u0308ga rahutu ja pidevalt nuttis ning ma ei suutnud teda rahustada. Ma nii tahtsin olla talle suurepa\u0308rane ema. Ma ma\u0308letan, kuidas ma mo\u0303tlesin, et ma olen oma lapsele halb, sest rinnaga toitmine on ju lapsele parim, aga mina teda rinnaga toita ei suuda. Ma kartsin, et a\u0308kki tal on parem ilma minuta. Ma ei mo\u0303tle enam nii, aga ma ma\u0308letan seda tunnet ja see on kohutav."}, {"text_idx": "#000001", "text": "4 aastat hiljem su\u0308ndis meie perre teine laps. Ta su\u0308ndis ajaliselt, aga ka erakorralise keisrilo\u0303ikega. Sain teada, et ka keisrilo\u0303ikega su\u0308nnitus vo\u0303ib olla imeline. Ja nu\u0308u\u0308d tean ka seda, et isegi enneaegne su\u0308nnitus vo\u0303ib olla imeline, eriline ja armas, hoolimata sellest, et see on ka va\u0308ga hirmus ja valus."}, {"text_idx": "#000002", "text": "Enne teise lapse su\u0308ndi olin uurinud palju imetamise kohta. Natuke ka trotsi pa\u0308rast, sest mulle tundusid ko\u0303ik need u\u0308tlemised nagu \u201cimetamine on loomulik, lihtne\u201d ja \u201cko\u0303ik naised suudavad imetada\u201d nii valed, arvestades minu kogemust esimese lapsega, kus kogu imetamise periood oli u\u0308ks raskus teise otsa. Mul oli tegelikult plaan, et haiglast koju jo\u0303udes ma lo\u0303petan imetamise ise, sest ma ei tahtnud ja\u0308lle seda ebao\u0303nnestumise tunnet ja vajuda uuesti sinna samasse su\u0308gavasse auku. Enda u\u0308llatuseks imetasin ma oma teist last lo\u0303puks ligi 2 aastat ja hoolimata mo\u0303nedest raskustest oli see va\u0308ga ilus aeg."}, {"text_idx": "#000003", "text": "Mul on va\u0308ga a\u0308gedad lapsed ja ma armastan neid va\u0308ga, aga ma arvan, et minul oleks olnud palju lihtsam ema rolliga kohaneda ja juhtunuga leppida, kui oleks olnud keegi, kes oleks pakkunud mulle informatsiooni ja teadmisi ilma targutamata, ilma hukka mo\u0303istmata. Keegi, kes oleks viitsinud seletada, ilma selle kuidas-sa-nii-rumal-siis-oled suhtumiseta. Keegi, kes oleks mo\u0303istnud."}, {"text_idx": "#000004", "text": "Sellepa\u0308rast mina nu\u0308u\u0308d annangi parima, et seda teha. Mulle on oluline pakkuda to\u0303enduspo\u0303hist ja asjakohast informatsiooni selliselt, et see on ka reaalses elus tehtav, konkreetsele perele sobilik ja pakkuda seda sellisel viisil, et see on jo\u0303ustav, julgustav ja enesekindlust to\u0303stev."}, {"text_idx": "#000005", "text": "Mulle va\u0308ga meeldib o\u0303ppida ja ta\u0308iendan end pidevalt. Olen sari-koolituja. :) Seeto\u0303ttu on siin nimekirjas va\u0308ljavo\u0303te minu jaoks olulisematest koolitustest."}, {"text_idx": "#000007", "text": "Psu\u0308hholoogia eriala (Tartu U\u0308likool) 2021-..."}, {"text_idx": "#000019", "text": "Imetamise no\u0303ustajate baaskoolitus (Su\u0308nni ja Imetamise Eesti Tugiu\u0308hing) 2017 ja ta\u0308iendkoolitused pudelist toitmise, refluksi, allergiate jm beebi toitmist puudutaval teemal."}, {"text_idx": "#000021", "text": "E-kursus lapseootel ja kuni 3-kuuse beebi vanematele, kes tahavad uneprobleeme ennetada ja ka neile, kellel mo\u0303ni raskus ka\u0308tte jo\u0303udnud on ja tahavad teada, kuidas beebit ja ennast aidata."}, {"text_idx": "#000022", "text": "4-24 kuud vana beebi vanemale, kes soovib tunda end beebi une teemal enesekindlamalt, et laps uinuks kiiremini, magaks pikemalt ja a\u0308rkaks ka o\u0308o\u0308siti nii va\u0308he kui vo\u0303imalik."}, {"text_idx": "#000023", "text": "Lapsevanemale, kes soovib leida lapsele sobivat pa\u0308evaru\u0308tmi ja meetodeid iseseisvalt uinumiseks ning o\u0308iste toitmiskordade va\u0308hendamiseks vo\u0303i vo\u0303o\u0303rutamiseks."}]